के. 

फेहरिस्ते मजामीन क्‍ 


दूसरों से पहुंचने वाली तक्लीफों पर सत्र 
सब से ज़्यादा सब्र करने वाली जात 
अल्लाह तआला की बुर्दबारी देखिए 
लोकतंत्र का फल्सफा मानने का नतीजा 
काफिरों के साथ अच्छा सुलूक 


| अल्लाह के अख्लाक अपने अन्दर पैदा करो 
| दुनिया में बदला न लो 


माफ करना बेहतर है 

हजरत मियां जी नूर मुहम्मद साहिब रह. 
का एक वाकिआ 

किसी की तरफ से “बुग॒ज” न रखो 
बदला अल्लाह पर छोड़ दो 

हर इन्सान अपने फराइज को अदा करे 


3. | दूसरों को तकलीफ मत दो 





चीफ जस्टिस का रोजाना दो सौ 

रक्‍्ञ्रत नफिल पढ़ना 

यह ना इन्साफी मुझ से हो गई 

असली मुसलमान कौन? 

हुजूरे अक्दस सल्‍्लल्लाहु अलैहि व सल्‍लम 
की तरबियत का अन्दाज 

नये मुसलमानों के दरमियान गनीमत के 
माल की तकसीम 

क्या? 
मुनाफिकों का काम लड़ाई कराना 
आपका हकीमाना खिताब 
हुज़ूर सल्‍लल्लाहु अलैहि व सल्‍लम के 
ज़्यादा खास कौन थे? 
अन्सार सहाबा रजियल्लाहु अन्हुम को 
सब्र करने की वसीयत 
अन्सार सहाबा रजियल्लाहु अन्हुम का 
इस वसीयत पर अमल 
अन्सार के हुकूक का ख्याल रखना 
हर शख्स अपने हुकूक पूरे करे 
आज हर शख्स अपने हुकक का 
मुतालबा कर रहा है 
हर इन्सान अपना जायजा ले 
खुलासा 

खानदानी झगड़ों के असबाब 
और उनका हल 
(तीसरा हिस्सा) 

दूसरों से पहुंचने वाली तक्लीफों पर सत्र 
पिछले इतवार को एक हदीस पढ़ी थी, जिसकी तश्रीह 
में मैंने अर्ज किया था कि मुसलमानों के दरमियान अपस में 
झगड़े और इख्तिलाफात और बुगज व दुश्मनी यह एक 


बहुत बड़ी दीनी और समाजी बीमारी है, और हुजूरे अक्दस 
सल्लल्लाहु अलेहि व सलल्‍लम ने इस बीमारी से बचाने के 

लिए और मुसलमानों के दरमियान मुहब्बत और भाईचारा 
कायम करने के लिए बहुत सी हिदायतें अता फुरमाई हैं, 
उन हिदायतों में से एक हिदायत पिछले बयान में अर्ज की 
थी कि हुज़्रे अक्दस सलल्‍लल्लाहु अलैहि व सल्लम ने 
फरमाया: जो शख्स दूसरों के साथ मिलाजुला रहता है और 
फिर लोगों से पहुंचने वाली तक्लीफों पर सब्र करता है तो 
वह शख्स उस से कहीं बेहतर है जो लोगों के साथ 
मेलजोल नहीं रखता और जिसके नतीजे में लोगों से 
पहुंचने वाली तक्लीफों पर सब्र करने की नौबत नहीं आती। 
इस से मालूम हुआ कि आपस के इख्तिलाफ और नाचाकी 
का बहुत बड़ा सबब यह होता है कि दूसरों से पहुंचने वाली 
तक्लीफों पर सब्र न किया जाए, साथ रहने के नतीजे में 
दूसरे से कभी न कभी कोई तकलीफ जरूर पहुंचेगी, लेकिन 
उस तकलीफ पर इन्सान को सब्र करना चाहिए । 

सब से ज़्यादा सब्र करने वाली जात 

इसी हिदायत के तौर पर हुज़ूरे अक्दस सल्लल्लाहु 
अलैहि व सलल्‍लम ने वह हदीस इर्शाद फरमाई जो अभी मैंने 
आपके सामने तिलावत की, जिसका खुलासा यह है कि 
हजरत अबू मूसा अश्ञरी रजियल्लाहु अन्हु से रिवायत है 
कि हुजूरे अक्दस सल्लल्लाहु अलैहि व सलल्‍लम ने इर्शाद 
फरमाया कि इस कायनात में कोई भी जात दूसरे से पहुंचने 
वाली तकलीफ पर इतना सब्र करने वाली नहीं जितनी 
अल्लाह तआला की जात सब्र करने वाली है। लोग अल्लाह 
तआला को ऐसी बातें कहते हैं जो तकलीफ पहुंचाने का 

जरिया होती हैं। चुनांचे लोग अल्लाह तआला के लिए बेटा 
मानते हैं जैसे ईसाई कहते हैं कि हजरत ईसा अलै. 
अल्लाह तआला के बेटे हैं। अल्लाह की पनाह। बाज 

यहूदियों ने हजरत उजैर अलैहिस्सलाम को अल्लाह का 
बेटा बना दिया। बाज मुश्रिकों ने फरिश्तों को अल्लाह 
तआला की बेटियां करार दे दिया। बहुत से लोगों ने पत्थरों 
को, पेड़ों को, यहां तक कि जानवरों को, गाय बैल को, सांप 
बिच्छू को खुदा मानना शुरू कर दिया। जिस जात ने इन 
सब इन्सानों को पैदा किया और फरिश्तों को यह बता कर 
पैदा किया कि मैं इन्सान को जमीन में अपना खलीफा बना 
रहा हूं, वही इन्सान अल्लाह तआला के साथ दूसरों को 
शरीक ठहरा रहे हैं। 

अल्लाह तआला की बुर्दबारी देखिए 

ये इन्सान अल्लाह तआला को तकलीफ पहुंचाने वाले 
काम कर रहे हैं, लेकिन अल्लाह तआला की बुर्दबारी देखिए 
कि ये सब बातें सुनते हैं, इसके बावजूद इन इन्सानों को 
सुकून व आफियत भी दे रखी है और उनको रिज़्क भी दे 
रखा है। इस कायनात में आप देखें तो यह नज़र आयेगा 
कि काफिरों और मुश्रिकों की तादाद ज़्यादा है, और हमेशा 
इनकी तादाद ज़्यादा रही है, और कुरआने करीम ने भी कह 
दिया कि: ु 

यानी अगर आप जमीन में रहने वालों की अक्सरियत 
के पीछे चलेंगे तो वह आपको अल्लाह के रास्ते से भटका 














... अब, 


देगी। 

इसलिए कि इन्सानों की अक्सरियत तो काफ़ में शिर्क 
में और बुराई में मुब्तला है। 

लोकतंत्र का फलूसफा मानने का नतीजा 

आजकल दुनिया में “जम्हूरियत” (यानी लोकतंत्र) का 
शोर मचाया जा रहा है, और यह कहा जा रहा है कि 
अक्सरियत जो बात कह दे वह हक है। अगर यह उसूल 
तस्लीम कर लिया जाए त्तो इसका मतलब यह निकलेगा कि 
_कुफ्र” बरहक है, और “इस्लाम” बातिल है। अल्लाह अपनी 
पनाह में रखे। इसलिए कि रूए जमीन में बसने वाले 
इन्सानों की अक्सरियत या तो कुफ्र में मुब्तला है या शिर्क 
में मुब्तला है, और जो लोग मुसलमान कहलाते हैं, अल्लाह 
तथञाला के एक होने के कायल हैं, हुजूरे अक्दस सल्लल्लाहु 
अलैहि व सल्‍लम की रसूल होने पर ईमान रखते हैं, 
आखिरत पर ईमान रखते हैं, उनमें भी आप देखें तो यह 
नजर आयेगा कि ठीक ठीक शरीअत के दायरे पर चलने 
वालों की तादाद बहुत थोड़ी है। और बेफिक्र, बेपरवाह और 
गुनाहों व बुराईयों के अन्दर मुब्तला और नाफरमानियों में 
गिरफ्तार इन्सानों की तादाद बहुत ज़्यादा है। 

काफिरों के साथ अच्छा सुलूक 

इस रूए जमीन पर काुफ्र भी हो रहा है, शिर्क भी हो 
रहा है, नाफरमानी भी हो रही है, गुनाह और बुराईयां भी हो 
रही हैं, लेकिन इन सब चीजों को देखने के बावजूद उन्हीं 

लोगों को जो अल्लाह तआला के वजूद तक का इन्कार कर 
रहे हैं, अल्लाह तआला उनको रिज़्क अता फरमा रहे हैं, 
उनको आफियत दे रखी है और उन पर दुनिया में नेमतों 
की बारिश हो रही है। यह है अल्लाह तआला का हिल्म 
और बुर्दबारी, अल्लाह तआला से ज़्यादा कौन इन तक्लीफों 
पर सब्र करने वाला होगा। शैख् सादी रहमतुल्लाहि अलैहि 
फरमाते हैं: 
बर ख़्वाने यग्रमा चे दुश्मन चे दोस्त 

यानी अल्लाह तआला ने इस दुनिया में रिज्क का जो 
दस्तरख्वान बिछाया हुआ है, उसमें दोस्त दुश्मन सब बराबर 
हैं, दोस्त को भी खिला रहे हैं, दुश्मन को भी खिला रहे हैं। 
बल्कि कभी कभी दुश्मन को ज़्यादा खिला रहे हैं। इस वक्‍त 
आप काफिरों और मुश्रिकों को देखें तो यह नजर आयेगा 
कि उनके पास दौलत के अंबार लगे हुए हैं, जब कि 
मुसलमानों पर कभी कभी फुक्र व फाका भी गुजर जाता है। 
अल्लाह तआला उन सब की बातों को सुनने के बावजूद 
उनके साथ बुर्दबारी का मामला फरमा रहे हैं, उनक 
आफियत और रिज़्क अता फरमा रहे हैं। | 
अल्लाह तआला के अख्लाक अपने अन्दर पैदा करो 

बहर हाल! अल्लाह तआला के इस हिल्म और बुर्दबारी 
को देखिए और हुजूरे अक्दस सल्लल्लाहु अलैहि व सल्‍लम 
के इस इरशाद पर अमल करें कि आपने फरमाया: 

.९॥ 53५, 55 

ऐ इन्सानो! तुम अल्लाह तआला के अख्लाक हासिल 
करने की और उनको अपनाने की कोशिश करो, अगरचे सौ 
फीसद तो हासिल नहीं हो सकते, लेकिन इस बात की 
कोशिश करो कि वे अख्लाक तुम्हारे अन्दर भी आ जाएं। 
जब अल्लाह तआला लोगों के तकलीफ पहुंचाने पर इतना 
सब्र फरमा रहे हैं तो ऐ अल्लाह के बन्दो! तुम भी लोगों के 
तकलीफ पहुंचाने पर सब्र करो, और दूसरे से अगर तुम्हे 
तकलीफ पहुंच रही है तो उसको बर्दाश्त करने की आदत 
डालो | 


दुनिया में बदला न लो 

अगर कोई यह सवाल करे कि अल्लाह तआला दुनिया 
में सब्र फरमा रहे हैं और काफिरों और मुश्रिकों को 
आफियत और रिज़्क दे रखा है। ये दुनिया में तरक्की कर 
रहे हैं, लेकिन जब आख़िरत में अल्लाह तआला उनको 
पकड़ेंगे तो फिर छूट नहीं पायेंगे, और उनको ऐसा सख्त 
अजाब देंगे कि ये उस से बच नहीं सकेंगे। इसका जवाब 
यह है कि जब अल्लाह तआला ने उनके साथ दुनिया में 
सब्र का मामला फ्रमाया है तो तुम भी यह मामला कर लो 
कि दुनिया में जिस शख्स से तुम्हें तकलीफ पहुंच रही है, 
उस से कह दो कि मैं तुम से बदला नहीं लेता और मैंने 
तुम्हारा मामला अल्लाह तआला के हवाले कर दिया। 
आख़िरत में अल्लाह तआला खुद इन्साफ करा देंगे। 
इसलिए तुम अपना मामला अल्लाह के हवाले कर दो। 
इसलिए कि तुम दुनिया में उस तकलीफ पर जो बदला लोगे 

वह बदला उस इन्तिकाम के मुकाबले में कोई हैसियत नहीं 
रखता जो आखिरत में अल्लाह तआला लेंगे। इसलिए अगर 
तुम्हें बदला लेने का शौक है तो फिर यहां पर बदला न लो 
बल्कि अल्लाह तआला पर छोड़ दो | 

माफ करना बेहतर है 

तुम्हारे लिए बेहतर तो यह है कि माफ ही कर दो, 
इसलिए कि जब तुम माफ कर दोगे तो अल्लाह तआला 
खुद जिम्मेदारी लेंगे और तुम्हारी जरूरतें पूरी फरमायेंगे 
और तुम्हें जो तक्लीफें पहुंची हैं वह ख़त्म फरमायेंगे। 
चुनांचे अल्लाह के बन्दे माफ ही फरमा देते हैं। हमने अपने 
बुजुर्गों से हजरत मियां जी नूर मुहम्मद साहिब रहमतुल्लाहि 
अलैहि का वाकिआ सुना जो हमारे दादा पीर हैं और हजरत 
हाजी इमदादुललाह साहिब मुहाजिर मक्की रहमतुल्लाहि 
अलैहि के शैख़् थे। उनकी आदत यह थी कि जब कोई 
शख्स उनको तकलीफ पहुंचाता तो फरमाते कि या अल्लाह! 
मैंने उसको माफ कर दिया, यहां तक कि अगर कोई चोर 
माल चोरी करके ले जाता तो आप फरमाते कि या अल्लाह! 
मैंने यह माल उसके लिए हलाल कर दिया, मैं उस से 
बदला लेकर और उसको अजाब दिलवा कर क्‍या करूंगा। 
हर वक्‍त अल्लाह के जिक्र में मश्गूल रहते। जब बाजार में 
कोई चीज खरीदने जाते तो पैसों की थैली हाथ में होती, 
सामान खरीदने के बाद वह थैली दुकानदार को पकड़ा देते 
कि इस थैली में से इसकी कीमत ले ले, ख़ुद न गिनते। 
इसलिए कि जितना वक्‍त निकाल कर गिनने में लगेगा 

उतना वक्‍त मैं जिक्र में मश्गूल रहूंगा । 
हजरत मियां जी नूर मुहम्मद साहिब रहमतुल्लाहि 
अलैहि का एक वाकिआ 

एक बार बाजार से गुजर रहे थे, हाथ में पैसों की थैली 
थी, एक चोर को पता चल गया कि मयां साहिब के पास 
पैसों की थेली है, वह चोर पीछे से आया और थैली छीन 
कर भाग गया। मियां जी ने मुड़कर भी नहीं देखा कि कौन 
थेली छीन कर ले गाया। यह सोचा कि कौन उसके पीछे 
भागे और तहकीक करे कि कौन ले गया। बस जिक्र करते 
हुए अपने घर की तरफ चल दिए और दिल में यह नियत 
कर ली कि ऐ अल्लाह! जिस चोर ने ये पैसे लिए हैं, वे पैसे 
मैंने उसको माफ कर दिए और उसके लिए वे पैसे हिबा 
कर दिए। अब वह चोर चोरी करके मुसीबत में फंस गया, 
अपने घर की तरफ जाना चाहता है लेकिन उन गलियों से 
निकलने का रास्ता नहीं पाता। एक गली से दूसरी गली में, 
दूसरी से तीसरी गली में आ जाता, वे गलियां उसके लिए 
भूल भुलैयां बन गईं। जहां से चलता दोबारा वहां पहुंच 
जाता, निकलने का रास्ता ही उसको न मिलता। जब कई 
घन्टे गुजर गए और चलते चलते थक गया तो उसके 
दिमाग में यह ख्याल आया कि यह बड़े मियां की कोई 
करामत मालूम होती है, मैंने उनके पैसे छीने हैं तो अल्लाह 
तआला ने मेरा रास्ता बन्द कर दिया, अब क्‍या करूं? उसने 
सोचा कि अब यही रास्ता है कि उन बुजुर्ग के पास दोबारा 
वापस जाऊं और उनसे दरख्वास्त करू कि खुदा के लिए 

ये पैसे ले लो और अल्लाह तआला से दुआ करके मेरी 
जान छुड़ाओ। चुनांचे मियां साहिब के घर के दरवाजे पर 
पहुंचा और दस्तक दी, मियां साहिब ने पूछा कि कौन है? 
उसने कहा कि हुजूर! मैंने आपके पैसे छीन लिए थे, मुझ से 
गलती हो गई थी, ख़ुदा के लिए ये पैसे ले लो। मियां 
साहिब ने फरमाया कि मैंने ये पैसे तुम्हारे लिए हलाल कर 
दिए और तुम्हें हिबा कर चुका, अब ये पैसे मेरे नहीं रहे, 
मैंने तुम्हें दे दिए. अब मैं वापस नहीं ले सकता। उस चोर 
ने कहा कि खुदा के लिए ये पैसे वापस ले लो। अब दोनों 
के दरमियान बहस हो रही है, चोर कहता है कि खुदा के 
लिए पैसे ले लो। वह कहते हैं कि मैं नहीं लेता, मैं तो हिबा 
कर चुका। आखिरकार मियां जी ने पूछा कि क्‍यों वापस 
करना चाहते हो? उसने कहा हज़रत! बात यह है कि मैं 
अपने घर जाना चाहता हूं मगर रास्ता नहीं मिल रहा है, मैं. 
कई घन्टों से इन गलियों में भटक रहा हूं। मियां जी ने 
फरमाया कि अच्छा मैं दुआ कर देता हूं, तुम्हें रास्ता मिल 
जायेगा। चुनांचे उन्होंने दुआ की और उसको रास्ता मिल 
गया | 

किसी की तरफ से “बुगज” न रखो 

बहर हाल! इन अल्लाह वालों को अगर कोई तकलीफ 
पहुंचाये भी तो ये अल्लाह वाले उसके साथ भी “बुगूज” 
नहीं रखते, बुगज उनकी गली में गुजरा ही नहीं । 

कुफ्र अस्त दर तरीक॒ते मा कीना दाश्तन 
आईने मा अस्त सीना चूं आईना दाश्तन 

हमारी तरीकृत में किसी शख्स से “बुगूज” रखना कुफ़र 
की तरह है। हमारा कानून तो यह है कि हमारा दिल आईने 
की तरह होता है, उस पर किसी के बुगूज़, बैर और दुश्मनी 
का कोई दाग नहीं है। 
बदला अल्लाह पर छोड़ दो 
इसलिए जो तुम्हें तकलीफ पहुंचाए उसको अल्लाह के 
लिए माफ कर दो, और अगर बदला लेना ही है तो उस 
बदले को अल्लाह पर छोड़ दो। इसलिए कि अगर खुद 
बदला लोगे तो उस से लड़ाई झगड़े पैदा होने का अन्देशा 
है, क्योंकि यह मालूम नहीं होगा कि जितना तुम्हें बदला 
लेने का हक था उतना ही बदला लिया या उस से ज़्यादा 
बदला ले लिया। इसलिए अगर ज्यादा बदला ले लिया तो 
कियामत के दिन तुम्हारी गर्दन पकड़ी जायेगी, इसलिए 
बदला अल्लाह पर छोड़ दो | 
हर इन्सान अपने फराइज़ को अदा करे 
लेकिन यहां एक बात समझ लेनी चाहिए, वह यह कि 
अल्लाह और अल्लाह के रसूल सल्लल्लाहु अलैहि व सल्‍्लम 
हमेशा हर इन्सान को उसके फराइज की तरफ तवज्जोह 
दिलाते हैं कि तुम्हारा फरीजा यह है, तुम्हारा यह काम होना 
चाहिए, तुम्हारा काम का तरीका यह होना चाहिए। इसलिए 
. जिस शख्स को तकलीफ पहुंची है उसको तो आप सत्र 
करने की तल्कीन फरमा रहे हैं कि तुम सब्र करो और माफ 


कर दो, बदला न लो, उस से बुगूज़ और दुश्मनी न रखो, 

और उस तकलीफ को झगड़े और फूट का जरिया न 
बनाओ | लेकिन दूसरी तरफ हुज़ूरे अक्दस सल्लल्लाहु 
अलैहि व सलल्‍लम ने तकलीफ पहुंचाने वाले को दूसरे 
अन्दाज से खिताब फरमाया ताकि लोग यह न समझें कि 
जब हुजूरे अक्दस सल्लल्लाहु अलैहि व सल्‍लम जिस शख्स 
को तकलीफ पहुंची है उसको सब्र की तल्कीन फरमा रहे हैं 
तो फिर तकलीफ पहुंचाने में कोई हर्ज नहीं, ऐसा नहीं | 

दूसरों को तकलीफ मत दो 

बल्कि तकलीफ पहुंचाने वाले के बारे में अल्लाह तआला 
का तो यह फरमान है कि किसी भी इन्सान को अगर 
तुम्हारी जात से कोई तकलीफ पहुंची तो मैं उस वक्‍त तक 
माफ नहीं करूंगा जब तक वह बन्दा माफ न कर दे, या 
तुम उसके हक की तलराफी न कर दो। इसलिए किसी भी 
इन्सान को तकलीफ पहुंचाने से बचो, किसी भी कीमत पर 
ऐसा इक॒दाम न करो जिस से दूसरे को तकलीफ पहुंचे । 

चीफ जस्टिस का रोजाना दो सौ 


रक्‍्अत नफिल पढ़ना 
हजरत इमाम अबू यूसुफ रह्मतुल्लाहि अलैहि जो इमाम 
अबू हनीफा रहमतुल्लाहि अलैहि के शागिर्द हैं, लेकिन 
अल्लाह के वली होने की हैसियत से मश्हूर नहीं हैं, लेकिन 
उनके वाकिआत में लिखा है कि जब “काजियुल कुजात” 
(चीफ जस्टिस) बन गए, तो उसके बाद अपनी तमाम 
मश्गूलियत के बावजूद दिन भर में दो सौ रक्अत नफिल 

पढ़ा करते थे। जब उनकी वफात का वक्‍त करीब आया तो 
किसी ने देखा कि उनके चेहरे पर फिक्र और चिन्ता के 
आसार हैं। उनसे पूछा कि आपको किस चीज़ की फिक्र 
और चिन्ता है? फरमाया कि अल्लाह तआला की बारगाह में 
हाजिर होने का वक्‍त करीब आ रहा है, अल्लाह तआला के 
सामने हाजिर होना है, वहां पर अपनी जिन्दगी के आमाल 
का क्‍या जवाब दूंगा। और तमाम वाकिआत के बारे में मुझे 
याद है कि मैं उनसे तौबा कर चुका हूं और इस्तिगफार कर 
चुका हूं। अल्लाह तआला की जात से उम्मीद है कि 
अल्लाह तआला माफ फररमा देंगे। 

यह ना इन्साफी मुझ से हो गई 

लेकिन एक वाकिआ ऐसा याद आ रहा है जिसकी 
वजह से मुझे बहुत सख्त तश्वीश है। वह वाकिआ यह है 
कि जिस वक्‍त “काजी” के ओहदे पर था, और लोगों के 
दरमियान फैसले किया करता था, उस दौरान एक बार एक 
मुसलमान और एक गैर मुस्लिम का मुकद्दमा मेरे पास आया, 
मैंने मुकदमा सुनते वक्त मुसलमान को तो अच्छी जगह पर 
बिठाया और गैर मुस्लिम को उस से कमतर जगह पर 
बिठाया, हालांकि शरीअत का हुक्म यह है कि जब तुम्हारे 
पास मुकद्दमे के दो फरीक्‌ आएं तो उनके दरमियान 
मज्लिस भी बराबर होनी चाहिए। जिस जगह पर मुद्दई 
(दावा दायर करने वाले) को बिठाया है उसी जगह पर 
'मुदआ अलैहि' (जिस पर दावा किया गया है) को भी 
बिठाओ | ऐसा न हो कि दोनों के दरमियान बिठाने के 

अन्दर फर्क करके ना इन्साफी की जाए। मुझ से यह ना 
इन्साफी हो गई, अगरचे मैंने फैसला तो हक के मुताबिक 
किया, अल्हमदु लिललाह, लेकिन बिठाने की तरतीब में 
शरीअत का जो हुक्म है उसमें रियायत न रह सकी। मुझे 
इसकी तश्वीश हो रही है कि अगर उसके बारे में अल्लाह 
तआला ने मुझ से पूछ लिया तो क्‍या जवाब दूंगा, क्योंकि 
यह ऐसी चीज़ है जो कि तौबा से माफ नहीं हो सकती जब 
तक कि हक वाला माफ न करे। 


असली मुसलमान कोन? 

इसलिए सिर्फ मुसलमान ही नहीं, गैर मुस्लिमों के भी 
शरीअत ने हुकूक बताए हैं, यहां तक कि जानवरों के भी 
हुकूक शरीअत ने बयान किए हैं। हदीसों में कई वाकिए 
आए हैं जिस से मालूम होता है कि जानवरों के साथ 
ज्यादती करने के नतीजे में लोगों पर कैसे कैसे अज़ाब 
आए। बहर हाल! एक तरफ तो यह कहा जा रहा है कि 
खबरदार! अपनी एक एक हर्कत में और अपने एक एक 
अन्दाज व अदा में इस बात का ख्याल रखो कि तुम्हारी 
जात से दूसरे को मामूली सी भी तकलीफ न पहुंचे। एक 
हदीस में हुजूरे अक्दस सल्लल्लाहु अलैहि व सल्‍लम का 
इर्शाद है: 

(०५५४ ७/५३७ ५५२५ ४.४ ५ 0३००० (५ (५ (.००॥ 

“मुसलमान वही है जिसके हाथ और जबान से दूसरे 
मुसलमान महफूज रहें”| उसकी जात से दूसरे को तकलीफ 
न पहुंचे। 

यह इतनी खतरनाक चीज है कि इसकी माफी का कोई 
रास्ता नहीं, सिवाए इसके कि हक वाला माफ करे। इसलिए 
एक तरफ तो हर एक इन्सान को यह तंबीह कर दी कि 
तुम्हारी जात से दूसरे को तकलीफ नहीं पहुंचनी चाहिए, 
और दूसरी तरफ यह कह दिया कि अगर तुम्हें दूसरे से 
तकलीफ पहुंचे तो उस पर सब्र करो और उसको माफ कर 
दो। उसकी वजह से उस से बुगुज़ और दुश्मनी न रखो, 
और उसको फूट और बिखराव का जरिया न बनाओ। यह 
वह तालीम है जो नबी-ए-करीम सल्लल्लाहु अलैहि व 

सलल्‍लम ने तल्कीन फरमाई | 

हुजूरे अक्दस सल्लल्लाहु अलैहि व सल्‍लम 
की तरबियत का अन्दाज 

हदीस शरीफ में आता है कि जिस वक्‍त हुजूरे अक्दस 
सलल्‍लल्लाहु अलैंहि व सल्‍लम ने दस हजार 
सहाबा-ए-किराम के साथ मक्का मुकर्रमा फतह फरमा 
लिया, उन सहाबा में मुहाजिरीन भी थे और अन्सार भी थे। 
फिर मक्का के फतह होने के बाद हुनैन की जंग पेश आई, 
वहां भी अल्लाह तआला ने आख़िरकार फतह अता फरमाई | 
इस पूरे सफर में बड़ी मिक॒दार (मात्रा) में माले गनीमत 
मुसलमानों के हाथ में आया, उस जमाने में गाय, बैल, 
बकरी की शक्ल में माल होता था। चुनांचे जिसके पास 
जितने ज़्यादा जानवर होते उतना ही बड़ा मालदार समझा 
जाता था। तो माले गनीमत के अन्दर बडी मिकदार में 

जानवर मुसलमानों के हाथ आए | 
नये मुसलमानों के दरमियान गनीमत के 


माल की तकसीम 

जब माले गनीमत की तकसीम का वक्‍त आया तो हुज़ूरे 
अक्दस सलल्‍लल्लाहु अलैहि व सलल्‍लम ने यह महसूस 
फ्रमाया कि वे लोग जो मक्का मुकर्रमा के आस पास रहने 
वाले हैं, ये अभी ताज़ा मुसलमान हुए हैं, अभी इस्लाम उनके 
दिलों के अन्दर पूरी तरह जमा नहीं, और उनमें से बाज तो 
ऐसे हैं कि अभी मुसलमान भी नहीं हुए बल्कि इस्लाम की 
तरफ थोड़ा सा झुकाव हुआ है, इसलिए आप सल्लल्लाहु 
अलैहि व सल्‍लम ने यह महसूस किया कि अगर उनके 
साथ अच्छा सुलूक किया जायेगा तो जो लोग ताजा ताजा 
मुसलमान हुए हैं वे इस्लाम पर पुख्ता हो जायेंगे, और जो 
लोग इस्लाम की तरफ माईल हुए हैं वे भी उसके नतीजे में 
मुसलमान हो जायेंगे। फिर ये लोग मुसलमानों के खिलाफ 
साजिश नहीं करेंगे, इसलिए जितना माले गनीमत आया था 
हुज़ूरे अक्दस सल्लल्लाहु अलैहि व सल्‍लम ने वह सारा का 


सारा माल वहां के लोगों के दरमियान तकसीम फरमा 
दिया। 


मुनाफिकों का काम लड़ाई कराना 
उस वक्‍त कोई मुनाफिक अन्सार सहाबा के पास चला 


गया और उनसे जाकर कहा कि देखो तुम्हारे साथ कैसा 
घुलूक हो रहा है, लड़ने के लिए मदीना मुनव्वरा से तुम 


33% ८-८ -तततहततहहह------+हह-मह-ह--प---तम---ह-प--ह--परममथ 





खानदानी झगड़े ......(3) #) 


चलकर आए, और हुज़ूरे अक्दस सलल्‍लल्लाहु अलैहि व 
सल्लम का साथ तुमने दिया, और हुजूरे अक्दस सल्लल्लाहु 
अलैहि व सल्‍लम के साथ जिहाद करके तुमने अपनी जानें 
दीं, लेकिन माले गनीमत उन लोगों में तकसीम हो गया जो 
अभी अभी मुसलमान हुए हैं, और जिनके खिलाफ तुम्हारी 
तलवारें चल रही थीं, और जिनके खून से तुम्हारी तलवारें 
अब भी भरी हुई हैं, और तुम्हें माले गनीमत में से कुछ न 
मिला। चूंकि मुनाफिक लोग हर जगह होते थे, उनमें से 
किसी ने सहाबा के दरमियान लड़ाई कराने के लिए यह 
बात छेड़ी थी। अब अन्सार सहाबा में जो बड़ी उम्र के और 
तजुर्बक़ार हजरात थे, उनके दिलों में कोई ख्याल पैदा नहीं 
हुआ, वे जानते थे कि इस माल व दौलत की हकीकत क्‍या 
है? 

लेकिन अन्सार सहाबा में जो नौजवान थे, उनके दिल 
में यह ख्याल पैदा होने लगा कि यह अजीब मामला हुआ 
कि सारा माले गनीमत उन्हीं में तकसीम हो गया और हम 
लोग जो जिहाद में शरीक थे, हमें कुछ न मिला | 

आपका हकीमाना खिताब 


हुजूरे अक्दस नबी-ए-करीम सललल्लाहु अलैहि व 
सलल्‍लम को यह इत्तिला मिली कि बाज अन्सार सहाबा को 
यह ख्याल हो रहा है। चुनांचे आप सल्लल्लाहु अलैहि व 
सल्लम ने ऐलान फरमाया कि तमाम अन्सार सहाबा को एक 
जगह जमा किया जाए। जब सब जमा हो गए तो आप 
सल्लल्लाहु अलैहि व सल्लम ने अन्सार सहाबा रजियल्लाहु 
बा ऋ६७--ऋऋऋऋऋछ(उ नमन िनलकिक 

अन्हुम से खिताब करते हुए फरमाया: 

ऐ गिरोहे अन्सार! तुम्हें अल्लाह तआला ने ईमान की 
दौलत अता फरमाई, तुम्हें अल्लाह तआला ने नबी की 
मेजबानी का शर्फ अता फरमाया, और मैंने यह गनीमत का 
माल उन लोगों में बांट दिया जो यहां के रहने वाले हैं 
ताकि ये ईमान पर पुख्ता और मजबूत हो जाएं, और 
कितनी बार ऐसा होता है कि मैं जिसको माले गनीमत नहीं 
देता हूं वह ज़्यादा मुअज़्जज़ (यानी सम्मानित) और महबूब 
होता है उसके मुकाबले में जिसको मैं माले गनीमत देता 
हूं। लेकिन मैंने सुना है कि बाज लोगों के दिलों में इस 
किस्म का ख्याल पैदा हुआ है। फिर फरमाया: ऐ गिरोहे 
अन्सार! क्‍या तुम इस बात पर राजी नहीं हो कि जब ये 
लोग अपने घरों को वापस जायें तो उनके साथ गाय, बैल 
बकरियां हों, और जब तुम अपने घरों की तरफ वापस 
जाओ तो तुम्हारे साथ मुहम्मद रसूलुल्लाह सल्लल्लाहु 
अलैहि व सलल्‍लम हों, बताओ इनमें से कौन अफजल है? 

जिस वक्‍त हुजूरे अक्दस सलल्‍्लल्लाहु अलैहि व सलल्‍लम 
ने यह बात इर्शाद फरमाई, उस वक्‍त तमाम लोगों के दिलों 
में उन्डक पड़ गई। अन्सारी सहाबा रजियल्लाहु अन्हुम ने 
फ्रमाया कि ऐ अल्लाह के रसूल! सलल्‍लल्लाहु अलैहि व 
सल्लम, हमारे लिए तो इस से बड़ा ऐज़ाज़ कोई नहीं है, 
यह बात सिर्फ चन्द नौजवानों ने कह दी थी वर्ना हमारे जो 
बड़े हैं उनमें से किसी के दिल में कोई ख्याल पैदा नहीं 
हुआ। आप सल्लल्लाहु अलैहि व सल्‍लम जैसा फंसला 

फरमाएं, आप सललल्लाहु अलैहि व सल्‍लम ही का फैसला 
बरहक है। 


हुज़ूर सलल्‍लल्लाहु अलैहि व सल्‍लम के 


ज़्यादा ख़ास कौन थे? 
जब यह सारा किस्सा खत्म हो गया तो उसके बाद 
फिर अन्सारी सहाबा रजियल्लाहु अन्हुम से हुजूरे अक्दस 
सल्लल्लाहु अलैहि व सलल्‍लम ने ख़िताब करते हुए फरमाया: 
ऐ अन्सार खूब सुन लो! तुम मेरे ख़ासुल ख़ास लोग होः 
० 55 26/॥5॥5 ;.४॥ 2:.॥/ 
अगर लोग एक रास्ते पर जाएं और अन्सार दूसरे रास्ते 
पर जाएं तो मैं अन्सार वाला रास्ता इख्तियार करूंगा | 
अन्सार सहाबा रजियल्लाहु अन्हुम को 


सब्र करने की वसीयत 

फिर आप सल्लल्लाहु अलैहि व सलल्‍लम ने फरमाया: 

ऐ अन्सार! अभी तक तो तुम्हारे साथ ना इन्साफी नहीं 
हुई, और मुझे तुम्हारे साथ जो मुहब्बत और ताल्लुक है वह 
इन्शा अल्लाह बरकरार रहेगा, लेकिन मैं तुम्हें पहले से बता 
देता हूं कि मेरे दुनिया से उठ जाने के बाद तुम्हें इस बात 
से वास्ता पेश आयेगा कि तुम्हारे मुकाबले में दूसरों को 
ज्यादा तरजीह दी जायेगी। यानी जो अमीर और हाकिम 
लोग बाद में आने वाले हैं, वे तुम्हारे साथ इतना अच्छा 
सुलूक नहीं करेंगे, जितना अच्छा सुलूक मुहाजिरों और 
दूसरों के साथ करेंगे। 

ऐ गिरोहे अन्सार! मैं तुम्हें वसीयत करता हूं कि अगर 
तुम्हारे साथ ऐसा सुलूक हो तो: क्‍ 
०933 (5 ८28४ 5 ५ (५५.० 
: उस वक्त तुम सब्र करना यहां तक कि हौजे कौसर पर 
तुम मुझ से आ मिलो | 
इस इर्शाद में आप सल्लल्लाहु अलैहि व सल्‍लम ने 
पहले से यह बता दिया कि आज तो तुम्हारे साथ ना 
इन्साफी नहीं हुई, लेकिन आगे तुम्हारे साथ ना इन्साफी 


होगी और तुम्हें वसीयत करता हूं कि उस ना इन्साफी के 
मौके पर सब्र करना। 


अन्सार सहाबा रजियल्लाहु अन्हुम का 


इस वसीयत पर अमल 

आप सलल्‍्लल्लाहु अलैहि व सल्‍लम ने उन अन्सार 
भहाबा रजियल्लाहु अन्हुम से यह नहीं फरमाया कि उस 
मौके पर अन्सार के हुकूक की सुरक्षा के लिए एक समिति 
बना लेना, फिर अपने हुकूक तलब करने के लिए झन्डा 
लेकर खड़े हो जाना और बगावत का झण्डा बुलन्द कर 
देना। बल्कि यह फुरमाया कि उस वक्त तुम सब्र करना 
यहां तक कि तुम मुझ से हौजे कौसर पर आकर मिल 
जाओ। चुनांचे अन्सार सहाबा रजियल्लाहु अन्हुम ने भी 
इज़ूरे पाक सल्‍लल्लाहु अलैहि व सल्‍लम के इस हुक्म हि 
ऐसा अमल करके दिखाया कि पूरी इस्लामी तारीख में 
“न्सार की तरफ से कोई लड़ाई और झगड़ा आपको नहीं 

मिलेगा । सहाबा-ए-किराम रजियल्लाहु अन्हुम क॑ दरमियान 
इख्तिलाफात हुए और उसके नतीजे में जंगे जुमल और 
जंगे सिफ्फीन भी हुईं, लेकिन अन्सार सहाबा रजियल्लाहु 
अन्हुम की तरफ से अमीरों और हाकिमों के खिलाफ कोई 
बात पेश नहीं आई। 


अन्सार के हुकूक का ख्याल रखना 

एक तरफ तो हुज़ूरे अक्दस सल्‍लल्लाहु अलैहि व 
सलल्‍लम ने अन्सार सहाबा रजियल्लाहु अन्हुम को यह 
वसीयत फरमाई, दूसरी तरफ हुजूरे अक्दस सल्लल्लाहु 
अलैहि व सलल्‍लम ने अपनी वफात की बीमारी में जब आप 
सल्लल्लाहु अलैहि व सल्‍लम मस्जिदे नबवी में नमाज के 
लिए भी तश्रीफ नहीं ला रहे थे, उस वक्‍त लोगों को जो 
'वसीयतें फरमाईं, उन वसीयतों में एक यह थी कि ये अन्सार 
सहाबा, इन्होंने मेरी मदद की है और इन्होंने कदम कदम 
पर ईमान का मुजाहरा किया है, इसलिए इनके हुकूक का 
ख्याल रखना। ऐसा न हो कि इन अन्सार के दिल में ना 
इन्साफी का ख्याल पैदा हो जाए। इसलिए एक तरफ तो 
सहाबा-ए-किराम को आपने यह तल्कीन फरमाई कि इन 
अन्सार के हुकूक का ख्याल रखना, और दूसरी तरफ 
अन्सार को यह तल्कीन की कि अगर कभी तुम्हारे साथ ना 
इन्साफी हो तो सब्र का मामला करना | 

हर शख्स अपने हुकूक पूरे करे 

इसलिए हुजूरे अक्दस सल्लल्लाहु अलैहि व सल्‍लम की 

तालीम और तल्‍्कीन यह है कि हर शख्स अपने फरीजे को 
देखे कि मेरे जिम्मे क्या फरीज़ा आयद होता है? मुझ से 
क्या मुतालबा है? और मैं उस फ्रीजे को और उस मुतालबे 
को पूरा कर रहा हूं या नहीं? और जब हर इन्सान को यह 
धुन लग जाती है कि मैं अपना फरीजा सही तौर पर अदा 
करूं और मेरे जिम्मे अल्लाह तआला की तरफ से जो 
मुतालबा है वह पूरा करूं तो उस सूरत में सब के हुकक 
अदा हो जाते हैं। 
जाज हर शख्स अपने हुकूक का 


मुतालबा कर रहा है 

आज दुनिया में उल्टी गंगा बह रही है | और आज यह 
सबक कौम को पढ़ाया जा रहा है कि हर शख्स अपने 
इकूक का मुतालबा करने के लिए झण्डा लेकर खड़ा हो 
जाए कि मुझे मेरे हुकूक मिलने चाहिएं। उसके नतीजे में 
_हैं इस बात से बेपरवाह है कि मेरे जिम्मे क्या फराइज 
और हुकूक आयद होते हैं? मुझ से क्‍या मुतालबे हैं? मजदूर 
_ह नारा लगा रहा है कि मेरे हुकक मुझे मिलने चाहिएं। 
न पर लगाने वाला कह रहा है कि मुझे मेरे हुकूक मिलने 
चाहिएं, लेकिन न मजदूर को अपने फ्राइज की परवाह है 
और न काम पर लगाने वाले को अपने फ्राइज की परवाह 
' आज मजदूर को यह हदीस तो ख़ूब याद है कि मजदूर 
मजदूरी पसीना सूखने से पहले अदा कर कर लेकिन 
रैसकी फिक्र नहीं कि जो काम उसने किया है उसमें पसीना 

भी निकला या नहीं? उसको इसकी फिक्र नहीं कि मैंने जो 
काम किया है वह हकीकत में इस लायक है कि उस पर 
मजदूरी दी जाए? 

हर इन्सान अपना जायजा ले 

इसलिए हर इन्सान अपना जायजा ले, अपने गिरेबान में 
मुंह डाल कर देखे कि मैं जो काम कर रहा हूं, वह दुरुस्त 
है या नहीं? अगर एक शख्स दफ़्तर में काम कर रहा है, 
उसको इसकी फिक्र तो होती है कि मेरी तन्ख्वाह बढ़नी 
चाहिए, मेरा फलां ग्रेड होना चाहिए, मुझे इतनी तरक्कियां . 
मिलनी चाहिएं, लेकिन क्या उस मुलाजिम ने कभी यह भी 
सोचा कि दफ्तर के अन्दर जो फराइज़ मेरे जिम्मे आयद हैं, 
वे फराइज़ में ठीक तरीके पर अदा कर रहा हूं या नहीं? 
इसका नतीजा यह है कि आज लोगों के हुकूक जाया हो 
रहे हैं। आज किसी को अपना हक नहीं मिल रहा है, जब 
कि हुजूरे अक्दस सल्‍्लल्लाहु अलैहि व सल्‍लम का तरीका 
है कि हर एक को उसके फराइज से ख़बरदार फरमाते हैं 
कि तुम्हारा यह फरीज़ा है, इसलिए तुम अपने इस फरीज़े 
को अदा करो । सिर्फ यही तरीका है जो समाज को सुधार 
की तरफ ला सकता है| 

खुलासा 

बहर हाल! हुज़ूरे अक्दस सल्लल्लाहु अलैहि व सलल्‍लम 
ने इस हदीस में इर्शाद फरमाया कि अल्लाह तआला से 
ज्यादा बर्दाश्त करने वाला और बुर्दबार कोई नहीं है। 

अल्लाह तआला लोगों की ना फुरमानियां और उनके कुफ्र व 


शिर्क को देख रहे हैं, लेकिन फिर भी सब्र करते हैं और 
उनको आफियत और रिज़्क देते हैं। इसलिए तुम भी 
अल्लाह तआला के इस अख्लाक को अपने अन्दर पैदा करो 
और इस पर अमल करने की कोशिश करो । अल्लाह 
तआला हम सब को इन बातों पर अमल करने की तौफीक 
अता फरमाए, आमीन। 

